Dôvodová správa

# Osobitná časť

# K čl. I

# K bodu 1

# Vnútorný odkaz na prílohu č. 1 nariadenia vlády Slovenskej republiky č. 582/2006 Z. z. o bezpečnostných požiadavkách na osobné lode v znení neskorších predpisov sa nahrádza vnútorným odkazom na prílohu III smernice 2009/45/ES, vzhľadom na to, že príloha III smernice 2009/45/ES, ktorá je transponovaná do prílohy č. 1 nariadenia vlády Slovenskej republiky č. 582/2006 Z. z. sa nahrádza prílohou III delegovaného nariadenia (EÚ) 2020/411.

# K bodu 2

# Zrušuje sa príloha č. 1, ktorá obsahuje ustanovenia, ktoré sú ustanovené v prílohe III smernice 2009/45/ES v znení delegovaného nariadenia (EÚ) 2020/411.

K bodu 3

V transpozičnej prílohe sa uvádza delegované nariadenie (EÚ) 2020/411, ktoré sa preberá do návrhu nariadenia vlády.

K čl. II

Ustanovuje sa účinnosť nariadenia vlády v súlade s dátumom, od ktorého sa delegované nariadenie (EÚ) 2020/411 uplatňuje.